Més de 350 persones participen en la Sant Silvestre Solidària de Llíria
30 de desembre de 2022

Esport i solidaritat han tornat a reunir-se a Llíria amb la celebració de la Sant Silvestre 2022. Més de 350 persones van participar en esta edició. El total dels 369 euros recaptats aniran a benefici de la Junta Local de Llíria de l'Associació Espanyola Contra el Càncer (AECC).

La popular prova de les festes nadalenques, organitzada per la Regidoria d'Esports, s'ha desenvolupat sobre un circuit urbà de 3 quilòmetres, amb eixida i meta a la plaça Major.

Martina Blesa va ser la guanyadora d'en la categoria femenina, mentre que Nacho Palacios va resultar vencedor en la masculina. A més, la Sant Silvestre de Llíria va premiar a la millor disfressa individual i col·lectiva, que mai falten en aquesta divertida cita esportiva.

Les persones guanyadores van rebre un val de compra de la Federació del Comerç de Llíria.